#### PROJEKTS

APSTIPRINĀTI

ar Daugavpils valstspilsētas pašvaldības domes

20\_\_.gada\_\_.\_\_\_\_\_ lēmumu Nr. \_\_\_

(prot. Nr.\_\_\_,\_\_\_.§)

**Daugavpils valstspilsētas pašvaldības domes 20\_\_.gada \_\_.\_\_\_\_\_\_\_\_ saistošie noteikumi Nr.\_\_\_\_ “Grozījumi Daugavpils valstspilsētas pašvaldības domes 2023. gada 13. aprīļa saistošajos noteikumos Nr. 4 “Saistošie noteikumi par līdzfinansējumu izglītības ieguvei Mākslu izglītības kompetences centrā “Daugavpils Dizaina un mākslas vidusskola Saules skola””**

*Izdoti saskaņā ar Izglītības likuma 12. panta 2.1* *daļu*

Izdarīt Daugavpils valstspilsētas pašvaldības domes 2023. gada 13. aprīļa saistošajos noteikumos Nr. 4 “Saistošie noteikumi par līdzfinansējumu izglītības ieguvei Mākslu izglītības kompetences centrā “Daugavpils Dizaina un mākslas vidusskola Saules skola”” (Latvijas Vēstnesis, 2023., Nr. 84) šādus grozījumus:

1. Izteikt 3. punktu šādā redakcijā:

“3. Līdzfinansējumu maksā šādā apmērā:

3.1. par profesionālās ievirzes izglītības programmas (no 1.–3. klasei) apguvi (no četrām līdz divpadsmit stundām nedēļā) – 10 *euro* mēnesī;

3.2. par interešu izglītības programmas “Mūzika un Kustību māksla” (paralēli profesionālās ievirzes izglītības programmai 1.–3. klasei) apguvi (trīs stundas nedēļā) – 5 *euro* mēnesī;

3.3. par profesionālās ievirzes izglītības programmas (no 4.–7. klasei) apguvi (no desmit līdz trīspadsmit stundām nedēļā) – 15 *euro* mēnesī;

3.4. par interešu izglītības programmas “Sagatavošanas kurss mākslas skolai” apguvi (sešas stundas nedēļā) – 20 *euro* mēnesī;

3.5. par interešu izglītības programmas “Studija” apguvi (sešas stundas nedēļā) – 20 *euro* mēnesī.”.

1. Izteikt 8. punktu šādā redakcijā:

“8. Līdzfinansējumu maksā šādā kārtībā:

8.1. līdzfinansējumu maksā, pamatojoties uz izrakstīto rēķinu;

8.2. rēķinu par iepriekšējo mēnesi izraksta līdz kārtējā mēneša 15. datumam, un līdzfinansējumu par iepriekšējo mēnesi atbilstoši rēķinam maksā līdz kārtējā mēneša beigām;

8.3. līdzfinansējuma maksu par visu mācību gadu var veikt avansā. Ja izglītojamais izstājas no Saules skolas, avansā iemaksātais līdzfinansējums tiek atmaksāts likumiskajam pārstāvim.”.

1. Papildināt 9. punktu ar teikumu šādā redakcijā:

“Pirms izglītojamā atskaitīšanas Saules skola brīdina izglītojamā likumisko pārstāvi par parāda esamību un informē par iespēju slēgt papildus vienošanos par līdzfinansējuma maksas parāda nomaksu.”.

Daugavpils valstspilsētas pašvaldības domes priekšsēdētājs A.Elksniņš